open-index/open-wikipedia-markdown huggingface dataset:
عطارد

تصغير|يسار|upright=1.5|الحجم د عطارد (فليصر د التصويرة) مقارنة مع كواكب خرا
**عطارد** (الرمز: 16px|☿) هو واحد لكوكب من لكواكب د لمجموعة شمسية ديالنا. هو أقرب كوكب ل شمش، وهو أصغر واحد ف لكواكب د لمجموعة. لقطر د عطارد تيدير تقريبا 4880 كلم، و لوزن ديالو هو 0.055 من لوزن د لأرض. عطارد كيكمُل ضًورة ديالو على شمش ف 87 يوم و 23 ساعة (إذن لعام ف عطارد فيه تقريبا 88 يوم أرضي). لعام لعطاردي (لي هو لوقت لي كيضور فيه عطارد ضورة كاملة على شمش) كيساوي يالاه نهار ونص عطاردية، حيث عطارد تيضور على راسو بشوية، ماشي بحال لأرض لي تادًير ضورة على راسها كل نهار. مايمكنش تكون دابا عيشة فعطارد حيث الحرارة اللي فيه كاتكون كبيرة بزاف فوسط النهار (427 درجة) وباردة بزاف فالليل (-173 د الحرارة).

## لمواصفات د عطارد
عطارد كيشبه بزاف ف شكل ديالو ل لقمر ديال لأرض حيث تاهو فيه حفاري بسباب نيازك. عطارد ماعندوش أقمار ديالو, وماعندوش شي غلاف جوي. عطارد عندو نواة من لحديد, وهادشي تيخلًيه يدير واحد لحقل مغناطيسي اللي كيسوى 1% من لحقل لمغناطيسي د لأرض.

## لمكوًنات د عطارد
70% ديال عطارد هي معادن، و 30% هي سيليكات. لكثافة ديالو هي ثاني أكبر كثافة فلمجموعة الشمسية مورا لكثافة د لأرض. هاد لكثافة لكبيرة هي لي خلات لعولاما يعرفو منًاش مكوًن عطارد: بما أنه كوكب صغير، ؤ واخا هاكاك لكثافة ديالو كبيرة، إذن ضروري نواة ديالو د لحديد ؤ أتكون كبيرة بزاف.

## مصادر


تصنيف:كواكب د لمجموعة شمسية
تصنيف:نظام شمسي
تصنيف:مقالات فيها مصدر و 3000 بايت
تصنيف:كسدات فلكية معروفة من فترات قديمة
علي شوهاد

**علي شوهاد** (تزاد عام 1965) مغني و شاعر مغربي من سوس تيغني بالشلحة و من اللولين لي دارو مجموعة أرشاش.

## حياتو
تزاد علي شوهاد عام 1965 فدوار حدا إيسافين إيبركاك فالأطلس مابين تارودانت و طاطا فالمغرب. كبر فواحد لعائلة ديال الشعراء وبدا تايكتب الشعر من المراهقة ديالو.

دار واحد المجموعة سماها إزماز ف عام 1976 و من بعد مجموعة أرشاش عام 1979 ملي كان ف الدارلبيضا مع صحابو لي جاو من دوار ديالو.

كتب علي شوهاد بزاف ديال الأغاني ديال أرشاش لي جابهم من الشعر الأمازيغي الكلاسيكي القديم.

## شوف حتا
* مجموعة أرشاش

## مصادر


تصنيف:شاعير مغريبي
تصنيف:بيوغرافيا د رجال
تصنيف:مغني بتاشلحيت
تصنيف:زيادة 1965
تصنيف:ناس تزادو ف إيسافن
عمر بنجلون

**عمر بنجلون**، تولد ف 1936 ف عين بني مطهر ؤمات مقتول ف 18 دجنبر 1975 ف دارلبيضا، كان سياسي مغريبي.

## حياتو
عمر بنجلون تزاد ف عين بني مطهر ف النواحي د وجدة و قرا تيصالات ؤ لقانون. شارك ف تأسيس تيحاد لوطني د لقوات شعبية ؤ كان عضو نشيط ف ليسار لمغريبي بين 1959 ؤ 1975. ف هاد تاريخ، شارك ف إنشاء تيحاد شتيراكي د لقوات شعبية ؤ كان مكلف ب جورنال لحيزب لي هو لمحرر.

كان نشيط حتا معا نقابات، خصوصا تيحاد لوطني د طلبة لمغريب ؤ تيحاد لمغريبي د شغل، ؤ تشد موراها بزاف د لمرات و تعتاقل.

تعرض ف 1973 لأول محاولة غتيال على طريق بريّة ملغومة، ؤ موراها ف 18 دجنبر 1975 تقتل مورما طعنوه واحد لمجموعة تابعة ل شبيبة لإسلامية.

خوه أحمد بقا ف حيزب تيحاد شتيراكي حتال 1989 فين أسس حيزب طليعة.

## مصادر

تصنيف:زيادة 1936
تصنيف:زيادة 1934
تصنيف:ناس تزادو ف عين بني مطهر
تصنيف:وفيات 1975
تصنيف:ناس توفاو ف الدار البيضا
تصنيف:صحافي مغريبي
تصنيف:سياسي مغريبي
تصنيف:بيوغرافيا د رجال
تصنيف:شخصيات عندها كتر من تاريخ د الزيادة ف ويكيداطا
تصنيف:ناس د وجدة
عمر المتيوي

**عمر المتيوي** (تولد ف طنجة ف 1962) فنان و باحث موسيقي مغريبي ف لفن د لموسيقى لأندلسية، اللي كاتسما تا لموسيقى د لآلة.

## حياتو
كبر المتيوي ف مدينتو طنجة و موراها مشا قرا ف بلجيكا و خدا منها الديپلوم ديال لفارماسي ف 1994. ف نفس لعام اللي تخرًج فيه، رجع للمغريب و أسس مجموعة موسيقية ديالو سماها "روافد موسيقية" ف طنجة. أول تسجيل ديالها كان ف 1997.

تيتعاون عمر المتيوي مع بزاف د لفنانا و لباحثين باش يرجعو التراث لموسيقي لأندلسي و يعاودو يحييوه، منهم لفرقة د بن باجة، ،  و سعيد بلقاضي.

## لكاريير د لموسيقى
المتيوي، قرا الصولفيج والعود والغناء الأندلسي فـ معهد موسيقي ف طنجة، و من بعد أسس مجموعة "روافد موسيقية" فـ التسعينيات. و حصل على بزاف ديال الجوائز بحال **جائزة زرياب الدولية** اللي خداها فـ حفل فـ تونس.

## خدمتو
### نوبة رمل الماية
فـ 2023 بان كتابو "نوبة رمل الماية – تدوين ودراسة وتحليل". هاد الكتاب من منشورات أكاديمية المملكة المغربية، و كيعتبر ثاني كتاب كيصدر للمتيوي بعد كتابو اللول "نوبة الإستهلال" لي خرج فـ 2018.

## مصادر

تصنيف:لمغريب
تصنيف:مغني مغريبي
تصنيف:لموسيقا الصوفية
تصنيف:بيوغرافيا د رجال
تصنيف:لموسيقا لأندلسية
تصنيف:زيادة 1962
تصنيف:ناس حيين
تصنيف:ناس تزادو ف طانجا
تصنيف:ناس د طانجا
عمى اللوان

[تصغير|يسار|300px|متال على لوحة اختبار إشيهارا اللوني. مع شاشات عرض مكونفيڭورية مزيان، الناس اللي عندهم الشوف مزيان خاصهم يشوفو الرقم "74"، بزافت الناس اللي عندهم عمى الألوان غادي يشوفو الرقم "21"، و هادوك اللي عندهم [*عمى الألوان الكلي|عمى الألوان الكلي إقدر ما يشوفو حتى شي رقم.]]

**عمى لّوان** اللي معروف عاوتاني ب سمية **نقص الشوف ديال لّوان** هو نخيفاض لقدرة على الشوف ديال الألوان ولا على الاختلافات بين الألوان. المهمات البسيطة بحال العزيل ديال الديسير اللي طايب، ولا الحوايج، ولا حتى باش تقرا علامات المرور كيولي واحد النوع ديال التحدي. يقدر ل عمى الألوان عاوتاني يخلي بعض لأنشطة التعليمية أكتر صعوبة. واخا هاكا، لمشاكل اللي ناتجة عليه هي نوعنما بسيطة و لموعضام ديال الناس كيشوفو بللي هم قادرين يتكيفو معاه. الناس اللي عندهم عمى الألوان الكلي (أكروماتوپسيا) إقدر يكون عندهم حتى نقص حدة الشوف ؤ يكونو ما مرتاحينش ف البلايص اللي فيهم الضو مجهد.

السباب ديال عمى الألوان اللي منتاشر بزاف هو مشكلة وراتية ف التطور ديال واحد ولا كتر من المجموعات التلاتة ديال الخلايا المخروطية اللي كتستشعر اللون ف العين. الدكور أكتر عرضة من نّتوات باش يتصابو ب عمى الألوان، هادشي حيت لجينات لمسؤولة على أكتر نوع ديال عمى د لّوان شيوعا كاينين ف كروموزوم إكس. حيت نّتوات كيكون عندهم جوج ديال كروموزومات إكس، فاش كيكون الخلل فواحد فيهم لاخر كيعوض عليه، بالتالي نّتوات ممكن يكونو حاملين لهاد لضطيراب واخا ما يكونوش متصابين بيه. الدكور عندهم غير واحد كروموزوم إكس داكشي علاش فاش كيكون فيه شي خلل كيبان لضطيراب لويراتي. ممكن يكون السبب ديال عمى الألوان عاوتاني هو شي ضرر فيزيكي ؤلا كيماوي ل لعين، العصب البصري ولا ݣزوات من الدماغ. التشخيص كيكون هو هاداك ب ستيعمال ختيبار إشيهارا اللوني؛ وخا داكشي، كاينين طرقان خرين ديال التشخيص بما فيها لفحص لجيني.

## مصادر


تصنيف:طب
تصنيف:مقالات فيها مصدر و 3000 بايت
تصنيف:شوفان
عومان (بلاد)

**عومان** ولاّ **عٌمان**، رسميا سلطنة عٌمان هي بلاد جات ف لغرب ديال آسيا، و بالضبط ف لجنوب لغربي ديال شبه لجزيرة لعربية. تاتحدّها لإمارات من الشمال لغربي، السعودية من لغرب، ليامان من لجنوب لغربي و لخليج لفارسي من الشرق و لجنوب. عٌمان عندها تا حدود بحرية مع إيران و پاكيستان.

عومان بلاد عندها تاريخ طويل و محسوبة هي لبلاد اللي بقات مستاقلة بزاف من بين لبلدن اللي كاتّهضر فيها لعربية. ف لقرن 15، كانت إمبراطورية صحيحة كاتنافس مع لبرتغال وبريطانيا على شكون يحكم لخليج لفارسي و لمحيط لهندي. ف لقرن 19، كانت هاد لإمبراطورية تاتحكم من لمضيق د هرمز (ما بين إيران و پاكيستان) تال زانزيبار (ف طنزانيا دابا).

تيسكنو ف عومان تقريبا 5 د لمليون د الناس، و لعاصمة ديالها هي مسقط. اللغة الرسمية ديال لبلاد هي لعربية و لفلوس اللي كاتخدّم هي الريال لعوماني. النظام د لحكيم ديال لبلاد وراتي، و السلطان ديال دابا هو هيثم بن طارق آل سعيد. سلطنة عمان مافيهاش أحزاب سياسية (ممنوعين ف الدستور)، و لكن أي واحد فوق 21 عام يقدر يصوّت على لأعضاء ديال مجلس الشورى. هي عضو ف بزاف د لمنضمات الدولية بحال لأمم لمتحدة و لجامعة د الدول لعربية و منضمة التعاون لإسلامي و لحركة د عدم لإنحياز و لمجلس د التعاون لخليجي.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:الشرق لأوسط
تصنيف:تأسيسات د 751
تصنيف:تأسيسات د عوام 750
عوينة لهنا

**عوينة لهنا** جماعة ترابية قروية كاينة ف إقليم آسا الزاݣ، جهة ݣلميم واد نون، ساكنين فيها 2391 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 62,2%
* نسبة سّكان لّي قاريين فوق الليسي (ليسي و جامعة): 9,3%
## إقتصاد
* نسبة نّاس نّشيطين (لّي يقدرو يخدمو): 43,7%
* نسبة لبطالة (نّاس لّي ما خدامينش و تايقلبو على خدمة): 28,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 13,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):16,1%
## مصادر

تصنيف:جهة ݣلميم واد نون
تصنيف:جماعة قروية ف إقليم أسا الزاݣ
تصنيف:بلايص مسكونين ف جهة ݣلميم واد نون
عيشة بلعربي

**عيشة بلعربي** (خلاقت ف سلا ف 1946) سوسيولوݣ و سياسية و ناشطة حوقوقية و ديپلوماسية مغريبية. سبقلها كانت وزيرة (كاتبة دولة ف لخارجية مكلفة ب تّعاون) ف حكومة ليوسفي د 1998 و من بعد دوزات 4 سنين سفيرة د لمغريب ف لتّيحاد لأوروپي.

عيشة بلعربي عندها دكتورا دولة من لجاميعة د سّوربون ف باريس و خدمات بين 1976 و 1998 أستادة باحيتة ف لافاك د عولوم تّربية ف رّباط. هي عضوة ف لتّيحاد لشتيراكي من 1965 و من لعيالات اللوالا لّي وصلو ل لّجنة لإيدارية د شي حزب (ف 78). ف 2001 كانت عضوة ف لمكتب سّياسي د لحيزب.

عيشة بلعربي من أهم نّسا لمغريبيات لّي ناضلو ف لمجال د لحقوق د لمرا و كانت من بين لّي دافعو على خطة إدماج لمرا ف تّنمية ف لبدو د لقرن 21 و على لإيصلاح د لمدونة.

## مصادر

تصنيف:زيادة 1946
تصنيف:ناس قراو ف جاميعة محمد لخاميس
تصنيف:صوسيولوݣ
تصنيف:وزيرة مغريبية
تصنيف:فيمينيزم
تصنيف:بيوغرافيا د نسا
تصنيف:ناس حيين
تصنيف:أكاديميين مغاربا
تصنيف:زريعة شخصيات د لمغريب
تصنيف:ناس تزادو ف سلا
تصنيف:ناس د سلا
تصنيف:سياسية مغريبية
عين السبع

**عين السبع** جماعة ترابية و مقاطعة كاينة ف عمالة دّار لبيضا، جهة دّار لبيضا سطات، ساكنين فيها 163254 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 14,4%
* نسبة سّكان لّي قاريين فوق الليسي (ليسي و جامعة): 32,6%
## قتيصاد
* نسبة نّاس نّشيطين (لّي يقدرو يخدمو): 52%
* نسبة لبطالة (نّاس لّي ما خدامينش و تايقلبو على خدمة): 20,4%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 9,2%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):67,5%
## مصادر

تصنيف:جهة الدار البيضاء سطات
تصنيف:مدون د لمغريب
عمر دهكون

**عمر دهكون** (تولد ف 1936 ف تاليوين ؤ مات ف 1973 ف قنيطرة) و اللي كان كيتسمّا ب زوهير، كان مناضل ف ليتيحاد لوطني للقوات الشعبية و ف لجناح الثوري ديالو اللي كانت سميتو التنظيم.

دهكون كان هو الشاف ديال الخلايا السرية اللي كانت فالرباط و الدار لبيضا و اللي كانو تيوجدو باش يديرو أعمال مسلحة ف لمدن من بعد ما تبدا الثورة ف الجبل.

مورا لأحداث د مولاي بوعزة ف 1973، تعتاقل دهكون وتحكم عليه بلإعدام. تعدم ف لعيد لكبير ديال ديك العام النّيت ف قنيطرة.

## مصادر

تصنيف:زيادة 1936
تصنيف:ناس تزادو ف تاليوين
تصنيف:وفيات 1973
تصنيف:ناس توفاو ف قنيطرة
تصنيف:ناس ماتو معدومين
تصنيف:سياسي مغريبي
تصنيف:لعوام د الرصاص ف لمغريب
تصنيف:بيوغرافيا د رجال
عمر واهروش

**عمر واهروش** (1926- 27 أكتوبر 1994) كان واحد المغني وشاعر مغريبي من قبيلة مزوضة جوايه مراكش تيغني بالشلحة وكيخدًم الآلة ديال الرباب ولوطار.
## حياتو
تولد عمر واهروش عام 1926 أولا 1933 بدوار تيحونان فمزوضة جوايه مراكش فالمغريب.

تأثر بباه ملي كان صغير حيت كان رايس وعلمو الرباب والشعر ولغنا.

بدا عام 1952 ملي غنا قصيدة "الضابط" على المقاومة ديال للإستعمار ديال فرانسا، وداوه عليها للحبس دوز فيه ثلث شهور فإمنتانوت، واستنكر فيها التي فرضها المستعمر أنذاك، بحضور الحكام العسكريين وقائد المنطقة في حفل أقامه أحد الأعيان.

تعرف الرايس واهروش ب لغنا ديالو على لإستعمار والوطنية والضرائب والفقر. شارك فمهرجانات فالمغريب و الخاريج، مشا لفرانسا ف 1963 و بلجيكا ف 1964 و الحج ف 1968.

آخر مرة سجل فيها عمر واهروش كانت ف 1987 قبل ما يمرض ودخل سبيطار الأمراض العقلية ف 1991.

مات الحاج واهروش نهار 27 أكتوبر 1994 فمراكش وخلا بزاف ديال الأغاني الأمازيغية.
## شوف حتا
* رقية الدمسيرية
* سعيد أشتوك
## مصادر

تصنيف:بيوغرافيا د رجال
تصنيف:مغني بتاشلحيت
تصنيف:زيادة 1926
تصنيف:وفيات 1994
تصنيف:شاعير مغريبي
تصنيف:ناس تزادو ف مزوضة
عين تازيتونت

**عين تازيطونت** جماعة ترابية قروية كاينة ف إقليم شيشاوة، جهة مراكش آسفي، ساكنين فيها 5509 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 56,3%
* نسبة سّكان لّي قاريين فوق الليسي (ليسي و جامعة): 2%
## إقتصاد
* نسبة نّاس نّشيطين (لّي يقدرو يخدمو): 40,8%
* نسبة لبطالة (نّاس لّي ما خدامينش و تايقلبو على خدمة): 6,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):58,6%
## مصادر

تصنيف:جهة مراكش آسفي
تصنيف:جماعة قروية ف إقليم شيشاوة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم شيشاوة
عين الشق

**عين شّق** جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 376772 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 16%
* نسبة سّكان لّي قاريين فوق تّانوي (تانوي و جامعة): 33%
## اقتصاد
* نسبة نّاس نّشيطين (لّي يقدرو يخدمو): 52,4%
* نسبة لبطالة (نّاس لّي ما خدامينش و تايقلبو على خدمة): 16,1%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 9,7%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):60,3%
## مصادر

تصنيف:جهة الدار البيضاء سطات
غينيا بيصاو

**لجمهورية د غينيا بيصًاو** (بلبرتغالية: República da Guiné-Bissau) هي بلاد جات ف لغرب د إفريقيا وتاطّل على لمحيط لأطلسي. تاتحدًها السينيݣال من الشمال و غينيا من لجنوب و الشرق، و لمحيط لأطلسي من لغرب.

غينيا بيصًاو كانت تابعة للإمبراطورية التاريخية د مالي، و موراها للمملكة د كابو. شي بلايص بقاو تابعين لديك لمملكة تال لقرن 18، و لكن شي بلايص ستعمراتهم لبرتغال من لقرن 16. ف لقرن 19 ولاّت لمنطقة كاملة مستعمرة ديال لبرتغال، و تسمّات "غينيا لبرتغالية". ملّي ستاقلات لبلاد ف 1974، زادت "بيصّاو" لسميتها باش ما تتخلّطش مع غينيا لفرانساوية، اللي سبقاتها وستاقلات ف 1958، و خدات السمية د غينيا.

تيسكنو ف غينيا بيصًاو تقريبا 1.8 مليون د الناس و لعاصمة ديالها و أكبر مدينة فيها هي بيصّاو. اللغة الرسمية د لبلاد هي لبرتغالية، ولكن تيهضروها غي 2% د الناس. الناس لاخرين تيهضرو بيناتهم اللغات لمحلية د لبلاد بحال لكريول اللي تيهضروه 54% د السكان. لفلوس اللي كاتخدّم ف غينيا هي لفرنك لغرب إفريقي، و لأديان اللي كبيرة ف لبلاد هي لمسيحية (62%) و لإسلام (38%).

غينيا بيصًاو داخلة مع بزاف د لمنضمات دولية بحال لأمم لمتحدة و ليتيحاد ليفريقي و لمجتمع لقتصادي د الدول د غرب إفريقيا، منضمة التعاون لإسلامي، لمجتمع د الدول د اللغة لبرتغالية، و لمنضمة لعالمية د لفرونكوفونية.

## مصادر


تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:تأسيسات د 1974 ف غينيا بيصاو
غينيا لستيوائية

**غينيا ستيوائية** (ب الصبليونية: República de Guinea Ecuatorial) بلاد ف وسط إفريقيا و من أصغر لبلدان د لقارة. تاتحدّها لكاميرون من الشمال و لݣابون من الشرق و لجنوب، و لخليج د غينيا من لغرب. السمية د لبلاد جات من حيت تاطّل على لخليج د غينيا و جات على خط ليستواء.

أول بلاد أوروپية حتلات لبلاصة اللي فيها غينيا ستيوائية كانت هي لبرتغال، ف 1472. ف 1778 تّافقات لبرتغال و صبانيا باش الصبليون يستعمرو ديك لمنطقة، و بقاو قابطينها تال 1968، اللي هو لعام اللي ستاقلات فيه لجمهورية د غينيا ستيوائية. فالنص ديال التسعينات د لقرن ل 20، ولات لبلاد من أكبر لمنتجين د لپطرول ف إفريقيا جنوب الصحرا، وعندها مدخول كبير جاي منو. ولكن ف نفس لوقت تاتعتابر لبلاد من أكفس لبلايص من ناحية لحتيرام د حقوق لإنسان على حساب بزاف د لمنظمات.

تيسكنو ف غينيا ستيوائية تقريبا 1.3 مليون د الناس و لعاصمة ديالها هي مالابو. هي لبلاد لوحيدة ف إفريقيا اللي اللغة الرسمية ديالها هي الصبليونية، و عاد فيها لفرانساوية و لبرتغالية تا هي رسمية. لفلوس اللي تاتخدّم ف غينيا ستيوائية هي لفرانك د وسط إفريقيا.

## مصادر


تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:تأسيسات د 1968 ف إفريقيا
فاروق المراكشي

**فاروق المراكشي التاقي** أستاد د لفيزيك وكاتب مغريبي معروف باللي هو أول مغربي كتب كتوبا علمية بالدارجة.

## حياتو
تولد فاروق التاقي ف مراكش وكبر فيها تا خدا لباك ديالو فلعلوم التجريبية. ف 1998 مشا يكمًل قرايتو ففرانسا وخدا ماسطر من المعهد لوطني د لإحصاء ولإقتصاد التطبيقي ف تولوز (INSA Toulouse). بقا ساكن فنفس لمدينة وولاً أستاد د لفيزيك فواحد الثانوية تمًا.

جاتو لفكرة باش يكتب كتوبا علمية بالدارجة ف 2009، حيث من قبل كان ماتيقدرش يشرح بالدارجة للدراري الصغار اللي تيسوًلوه، وكان تيعرف يشرح غي بلفرانساوية. ملًي بغا يتعلم كيفاش يبدا يشرح بالدارجة، كتاشف لعالم د اللسانيات ولكلمات لقدام فالدارجة، ومن تما جاتو لفكرة باش يبدا يكتب كتوب بالدارجة وحتا يختارع كلمات ديالو.

## أعمال ديالو
تال دابا كتب فاروق لمراكشي ربعة د لكتوبا على مواضيع علمية، اللي هي:
* *الفيزيك اللي باقي ماغطاه الطبݣ*
* *الضو ول التريسينتي*
* *مبرهنة فيتاغورس ومدرسة بن يوسف فمراكش*
* *[https://ia800704.us.archive.org/26/items/zghira/zghira.pdf عل شان الصغيرة والصغير]*

## مقالات
* *ساس تخمامك بنيتيه بالداريجة*: تطرجم ل النݣليزية و لفرانساوية.

## مصادر

تصنيف:بيوغرافيا د رجال
تصنيف:كتاتبيا مغاربا د لقرن 21
تصنيف:زيادة 1981
تصنيف:ناس تزادو ف مراكش
تصنيف:مقالات فيها مصدر و 3000 بايت
فاس

**فاس** (ب لأمازيغية **ⴼⴰⵙ**، ب لفرانساوية **Fez** ولا **Fes**) مدينة فالوسط الشمالي ديال لمغريب و ب الضبط ف سهل سايس على ملتقى واد سبو معا واد فاس، و هيا لعاصمة ديال جهة فاس-مكناس، و تالت أكبر مدينة مورا كازا و طانجا، حيت ساكن فيها 1.22 مليون واحد.

فاس تبنات فعهد لأدارسة عام 789. و كانت فاللول مقسومة على جوج مدون مستاقلّات وحدة على لاخرى، و أصل سكانها كانو من أوربة ومن بعد من إفريقية لي هيّ تونس دابا (عدوة القرويين) و من الأندلس (عدوة الأندلسيين). و بقات فاس مقسومة تال القرن حضاش فعهد السلطان المرابطي، يوسف بن تاشفين، عاد توحدو العدوات ف مدينة فاس البالي. تحت حكم المرابطين فاس ولّات معروفة بالعلم و الفقه و الدين و التجارة.

فاس وصلات للدروة ديالها فعهد المرينيين (القرن 13 و 15)، فاش ولات عاصيمة عاودتاني. بزّاف ديال المدارس و الجوامع جداد تبناو، و كتيرتهوم باقيين ل دابا، و شلّا بني ترمم. و هاد البنايات كيتعتابرو دابا من أحسن ما نتجو المغاربة ف المعمار.

فعام 1276، السلطان أبو يوسف يعقوب بنا حي فاس الجديد،  فين القصر الملكي باقي تال دابا، و اللي تزاد عليه شلا جرادي، و فهاد العهد فاش تزاد عدد اليهود و بناو الملّاح ف الجنوب ديال فاس الجديد، ولكن مورا سقوط المرينيين، المدينة طاحت قيمتها و ولات كاتنافس مع مراكش على السلطة.

فاس كانت لعاصمة د لمغريب بزاف د لمرات و ل بزاف د الدول. أخر مرة كانت عاصيمة كانت ف 1912، من موراها رد ليستعمار لفرانساوي الرباط هي لعاصيمة. فاس فيها بزاف د لمأتر التاريخية لمعروفة بحال جامع لقرويين و لمدراسة لبوعنانية، و هادشي اللي خلاها موقع د ترات لعالمي د ليونيسكو.

## أصل السمية
الرواية لي منتاشرة بزاف كاتݣول بلي سمية فاس تقدر تكون جات من كلمة فاس، و هو واحد الأداة ديال الحفير و الفلاحة، و تسمات هكّا علاحقاش الخرّيفة كاتݣول بلي مولاي دريس التاني ستعمل فاس من الدهب و النقرة باش يرسم حدود المدينة.

على حساب التوارخيا، السمية د فاس صيغة زناتية ديال "أفاس" لي كاتعني "الرديم"، حيت لموضع لي تبنات فيه كانو فيه أنقاض ديال مدينة قديمة. و كاين قول خور كيݣول بلي جات من "فازاز" لي هيّ منطقة قريبة ليها ف لأطلس لمتوسط. قتيراح خور كيݣول بلي جات من كلمة "فحص" لي كاتدل على لأرض لمسرّحة و لواسعة.

## جغرافيا
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 215.812 لي ساكنين ف فاس، سوا مغاربا ؤلا أجانب.

## الجو
بحكم بلي راها ف الأطلس، فاس الجو ديالها كايتعتابر سخون. الصيف ديالها متوسطي (على حساب تقسيم كوبن).

## معالم
لمدينة لقديمة د فاس مسجلة ف الليستا د التراث العالمي د ليونيسكو من 1981. كاينين بزاف ديال لمعالم ف لمدينة لقديمة بحال لجامعة د لقرويين و لمدارس و لفنادق و لقصورة و الجوامع.

## تنقل
المدينة فيها مطار دولي، مطار فاس سايس، و محطة ديال تران تابعة للمكتب لوطني للطرق لحديدية، و هاد لمحطة كاتدي للشرق تال وجدة، و للغرب تال طنجة وكازا.

## تصاور

ملف:Fès et sa médina.jpg|لمدينة لقديمة د فاس
ملف:Fes Bab Bou Jeloud 2011.jpg|باب بوجلود فالدخلة د فاس


## شوف حتا
* لمدينة لقديمة د فاس

## مصادر


تصنيف:جهة فاس مكناس
تصنيف:مدون د لمغريب
تصنيف:عاصيمة قديمة د لمغريب
تصنيف:مقالات فيها مصدر و 3000 بايت
تصنيف:مواقع ديال الترات لعالمي ف لمغريب
تصنيف:تأسيسات د 789
فاطمة الفهرية

يسار|تصغير|300x300px|جامع لقرويين ف فاس

**فاطمة لفيهرية** (خلاقت ف 800 ف لقيروان و ماتت ف 880 ف فاس) و سميتها لكاملة فاطمة بنت محمد الفهري و كانت معروفة ب كنية "أم البنين" شخصية تاريخية مهمة د مدينة فاس و هي لّي بنات جامع لقرويين لّي هي أقدم جاميعة ف لعالم.

لقصة ديالها هضر عليها بن أبي زرع (لي توفا بين 1310 ؤ 1320) ف لكتاب د روض لقرطاس ف لموضوع د تأسيس د جامع لقرويين. حيت تدكرات ل أول مرة مور قرون على لموت ديالها، لقصة ديالها كانت صعيبة باش تتبت ؤ كاينين حتا شي مؤرخين معاصرين بحال شفيق بنشقرون كيشكو ف لوجود ديالها ݣاع.

## حياتها
فاطمة لفيهرية أصلها من قبيلة "بنو فهر" لّي هي من قريش ف لجزيرة لعربية. هي نفس لقبيلة لّي جا منها عقبة بن نافع لّي كان جينيرال د دّولة لأموية و كان عندو دور كبير ف تّوسيع د دّولة لأموية ف شمال إفريقيا. عقبة كان هو لّي بنا لقيروان (ف تونس ديال دابا) و جاو معاه بزاف د نّاس د لقبيلة ديالو. من حفاد هاد لجيل د لفيهريين كان محمد لفيهري، بّاين فاطمة، لّي كان تاجر كبير و ملعّق و تأنسطالا ف فاس ف عام 825. هاد محمد لفيهري فاش مات ورتو فلوسو جوج بنات لّي كانو عندو، مريم و فاطمة.

فاطمة كانت ديانية و عزيز عليها دّير لخير و عزمات باش توهب فلوسها كاملين للخير، و هاكدا بنات جّامع د لقرويين ف فاس لّي بدا لبني ديالو ف عام 859 و كانت كاتصوم ليّام كاملة ديال لمدة د لبني. ختها مريم كانت بحالها و هي لّي بنات جّامع د لأندلسيين ف فاس.

## مصادر

## لمزاود
* وتائقي علا فاطمة لفيهرية ف دوزيم

تصنيف:بيوغرافيا د نسا
تصنيف:زيادة 800
تصنيف:وفيات 880
تصنيف:تاريخ د لمغريب
تصنيف:مقالات فيها مصدر و 3000 بايت
تصنيف:ناس تزادو ف القيروان
تصنيف:ناس د فاس
تصنيف:ناس توفاو ف فاس
تصنيف:ناس د القيروان
غينيا

**لجمهورية د غينيا** (بلفرانساوية: **République de Guinée**) هي بلاد جات ف غرب إفريقيا. شحال هادي كانت كاتسمّا غينيا لفرانساوية، و لكن دابا كاتسمّا غينيا كوناكري، باش تتفرّق مع غينيا بيصًاو و غينيا ستيوائية. غينيا تايحدّها لمحيط لأطلسي من لغرب، غينيا بيصًاو و السينيݣال و مالي من الشمال، كوط ديڤوار من الشرق، و سييرا ليون و ليبيريا من لجنوب.

لمنطقة اللي فيها غينيا كانت تابعة لبزاف د لإمبراطوريات إفريقية ف التاريخ، تال لعام 1890، اللي كان هو لعام اللي حتلاتها فيه فرانسا. بقا لإستعمار لفرانساوي للبلاد 68 عام، تال نهار 2 أكتوبر 1958، اللي هو التاريخ ديال لإستقلال ديال لجمهورية د غينيا.

تيسكنو ف غينيا 12.7 مليون د الناس و لعاصمة ديالها و أكبر مدينة فيها هي كوناكري. اللغة الرسمية د لبلاد هي لفرانساوية، و عاد كاين بزاف د اللغات لمحلية اللي ما عندها تا وضع قانوني و لا دستوري. لفلوس اللي كاتخدّم ف غينيا هي لفرانك ديال غينيا. النضام د لحكيم ف لبلاد هو جمهوري، و الدين ديال لأغلبية د الناس (85%) هو لإسلام.

## تصاور

فيشي:Guinea_sat.png|خريطة جغرافية د غينيا
فيشي:Dame_de_Mali_Guinée.jpg|قمة جبل لورا
فيشي:Chute_de_Tabouna_à_Kindia_01.jpg|شلال تابونة حدا مدينة كينديا
فيشي:Chute_de_Saala_vue_à_360°_Labé.jpg|شلال صالا، ف مدينة لابي
فيشي:Chimpanzé_de_Bossou_33.jpg|شامبانزي
فيشي:Plage_de_Roume.jpg|پلاج ف ڭزاير د لوص


## مصادر


تصنيف:بلدان د إفريقيا
تصنيف:تأسيسات د 1958 ف غينيا
غانا

**غانا**، رسميا **الجمهورية د غانا** (ب لينݣليزية: **Republic of Ghana**)، هي واحد لبلاد ف لغرب د إفريقيا. تيحدها من الجنوب خليج غينيا و لمحيط لأطلسي، من الشمال بوركينا فاصًو، طوݣو من الشرق، و كوط ديڤوار من لغرب. غانا ستاقلات من بريطانيا ف 1957، وكانت هي أول دولة ف إفريقيا جنوب الصحرا اللي ستاقلات من لستيعمار لأوروپي فالتاريخ لعصري. قبل ما تستاقل كانت سميتها ساحل الدهب، حيث كان فيها الدهب بزاف. السمية ديالها ديال دابا ماجة من لإمبراطورية د غانا، اللي كانت إمبراطورية تاريخية ف لغرب دإفريقيا، واخا هي ماشي نيشان فلبلاصة اللي فيها لبلاد دابا.

تيسكنو فغانا تقريبا 31 مليون واحد من بزاف د لإثنيات ولقبايل، ولعاصمة ديالها هي آكرا. الديانات الجوج لكبار فلبلاد هوما لإسلام (ف الشمال) و لمسيحية (ف الجنوب), و عاد كاين تقريبا 5% اللي متبعين لأديان لمحلية ديالهم. اللغة الرسمية د غانا هي لينݣليزية، و لعملة ديالها سميتها السيدي. غانا دولة عضو فبزاف د لمنظمات بحال ليتيحاد ليفريقي و لمجموعة ليقتيصادية د غرب إفريقيا والدول د لكومونويلث.
## مصادر


تصنيف:بلدان د إفريقيا
تصنيف:تأسيسات د 1957 ف غانا
فاطمة تحيحيت

**فاطمة بانو** أولا **تحيحيت** (زيادة ف تمانار ف 1969) مغنية وممثلة أمازيغية مغربية تتغني بتاشيلحيت.

## حياتها
تزادت فاطمة بانو عام 1969 فتمانار فمنطقة حاحا فالنواحي ديال الصويرة وهادشي علاش تلقبات بتحيحيت لي تتعني بدارجة لمرا اللي من حاحا.

كبرات وسط عائلة ديال 7 ديال لخوت دراري وبززو عليها تزوج واخا كان عمرها غير 8 سنين بواحد الراجل كبير فعمرو 60 عام. طلقات منو و عاودات تزوجات بواحد من ولاد عمها ولكن طلقات عوتاني ملي كان فعمرها 15 عام وعندها درية.

دارت فعام 1986 ݣروپ ديالها وخدمات مع فنانين كبار بحال الحاج عمر واهروش و آيت بونصير.

## الريبيرتوار
شاركات فاطمة تحيحيت فبزاف ديال المهرجانات فلمغريب بحال مهرجان تيميار فأݣادير وفبرا ديال لمغربب بحال فرانسا وأندونيسيا ولميريكان والسعودية.

شاركات فالتمتيل حتا هوا وبانت فبزاف ديال لأفلام و لمسلسلات لمغريبية بحال فيلم *المحبة الزايدة* (2014) و مسلسل *أمان إروفان* (2016).

## شوف حتا
* ليلى شاكر
* فاطنة بنت الحسين
* تاشينويت
*

## مصادر

تصنيف:بيوغرافيا د نسا
تصنيف:مغنية بتاشلحيت
تصنيف:زيادة 1969
تصنيف:ناس حيين
تصنيف:ناس تزادو ف تمانار
تصنيف:ناس د الصويرة
تصنيف:مقالات فيها مصدر و 3000 بايت
فاطمة عوام

**فاطمة عوام** (خلاقت ف دّار لبيضا ف 16 دجنبر 1959 ؤ توفات ف 27 دجنبر 2014 ف نفس لمدينة) لعايبية د لاطليتيزم مغريبية و جراية ديال ضّومي فون كانت من نّسا لمغريبيات لّولات لّي تألقو ف هاد تّخصص ف تمانينات د لقرن لعشرين.

فاطمة عوام دّات لميدالية دّهبية د 3000 ميترو ف بطولة إفريقيا 1988 ف رّباط و دّهبيات دل 1500 و 3000 ف لألعاب لمتوسطية د 1987. شاركات ف لألعاب لأولمپية د سيول ف 1988 و تكلاصات لعاشرة.

## مصادر

تصنيف:زيادة 1959
تصنيف:بيوغرافيا د نسا
تصنيف:لعابة د لاتليتيزم مغريبية
تصنيف:وفيات 2014
تصنيف:ناس توفاو ف الدار البيضا
فاطمة وشاي

**فاطمة وشاي** هي فنانة ؤ ممتلة مغريبية مشهورة، تزادت فمدينة آسفي ف 3 دجنبر 1955.كبرات فاطمة ؤحلات عينيها فدار كلها فن، حيث كان لواليد ديالها فنان ؤشاعر د لملحون، كان كايديها معاه للمسرح ؤ السينما، ؤ الحفلات د لموسيقا، هادشي خلاها باش تحب لفن ؤ كبرات الرغبة عندها باش تدخل هاد لعالم، ؤ البداية ديالها كانت ف لمسرح، تألقات ف بزاف د لخدامي ف لميدان د التيليفزيون، بحال متلا مسلسل سرب الحمام، دواير الزمان، المصابون، ؤ وجع التراب. ؤ فالسينما شاركات ففيلم المطرقة ؤالسندان ؤ ياريت.تشهرات عند الجمهور المغريبي بالادوار لواعرة لي كديرهوم، كتقن الدور ديال لمرا المسكينة الدريويشة، ؤ كتقن حتى الأدوار ديال لمرا الواعرة الصعيبة.

## لخدمة ديالها

* حديدان عند الفراعنة 2019 - مسلسل
* الله يسامح 2017 - مسلسل
* مرحبا بصحابي 2 2016 - مسلسل
* الآنسة فريدة 2016 - مسلسل
* مرحبا بصحابي 2015 - مسلسل
* خيوط العنكبوت 2014 - فيلم
* لطيفة بعد الوظيفة 2013 - فيلم
* حمرا خضرا 2011 - فيلم بدور فاطمة
* الدم المغدور 2009 - فيلم
* طريق العيالات 2007 - فيلم بدور مامات أمينة
* الحي الخلفي 2006 - فيلم بدور زينب
* رمانة وبرطال 2005 - مسلسل
* عائلة محترمة جداً 2005 - سيت كوم

## مصادر

تصنيف:بيوغرافيا د نسا
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:زيادة 1955
تصنيف:ناس تزادو ف أسفي
فاطنة بنت الحسين

**فاطنة بنت الحسين** (زيادة فسيدي بنور ف 1935، توفات ف 6 أبريل 2005) مغنية عيطة مغريبية. هي من أهم فناني العيطة ف لقرن لعشرين ف لمغريب، وكانت متخصصة فالعيوط العبدية والمرساوي والعيوط الحوزية والحصباوية. فاطنة رتبطات بزاف بمجموعة ولاد بنعݣيدة لدرجة بلي السمية الفنية ديالهوم كانت لمدة طويلة "فاطنة بنت الحسين وولاد بنعكيدة".

## حياتها
بدات فاطنة لغنا فاش كانت صغيرة، وكانت كاتغني ف لمواسم العراس فمنطقة دكالة. العائلة ديالها ماكانوش راضيين على بلي بنتهوم تغني، عليها مشات هاجرات ل ليوسفية باش تخدم وتغني معا فرقة الشيخ المحجوب ومراتو الشيخة خدوج العبدية.

من بعد تلاقات معا فرقة ولاد بنعݣيدة، فوسط السبعينات، اللي دارت معاهوم مسار طويل و رتابطات سّمية ديالهوم بجوج ف أغاني نجحات نجاح كبير فالمغريب.

ف غشت 2005، أي ربع شهور من بعد ما ماتت، تكرّمات من عند وزارة الثقافة و جهة عبدة دكالة ف لمهرجان لوطني د فن العيطة ف آسفي.

قال عليها لمفكر و لكاتب لمغريبي حسن نجمي:

وخا بنت الحسين خدمات معا بزاف د شّيوخ و شّيخات، فا بعد لالبوم لغنائي لّول لي سجلات، طاحت ف فرقة ولاد بن عݣيدة على لاسرة لفنية الحقيقية ديالها و سجلات معاهم كتر من ميتين أغنية، سوا من قصائد و براول لعيطة ؤلا من لأغاني شّعبية. ؤ مابعداتش من لفرقة حتا شرفات ؤ عيات لكسدة ؤ صّوت ديالها، موراها قررات تعتازل بعدما رجعات من لحج هادي تلت سنين، كيما أكدات ليا ف ملاقية جمعاتنا ف بيت لفنان حجيب فرحان ف رّباط.


## الريپيرطوار
فاطنة بنت الحسين خلات كتر من 100 أغنية منها أغاني ديالها ؤلا إعادة غناء أغاني تراتية مشهورة و قديمة ديال لعيطة، من أهمها:

* هاداك حبيبي
* مولاي عبد الله الوالي - اللي هي فالأصل مولاي التهامي.
* بريولات - قصائد زجلية لمولاي التهامي
* بين الجمعة والثلاث
* عيسى بن عمر كال كلام
* ركوب الخيل
* مولاي الطاهر
* الحب المغدور
* خربوشة
* الشاليني
* دايرة يديا فيديه
* الربطة زغبية

## مصادر

تصنيف:بيوغرافيا د نسا
تصنيف:مغنية مغريبية
تصنيف:لعيطة
تصنيف:زيادة 1935
تصنيف:وفيات 2005
تصنيف:زريعة شخصيات د لمغريب
تصنيف:مقالات فيها مصدر و 3000 بايت
تصنيف:ناس تزادو ف سيدي بنور
فرايطة

**فرايطة** جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 11298 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 46,3%
* نسبة سّكان لّي قاريين فوق الليسي (ليسي و جامعة): 4,4%
## إقتصاد
* نسبة نّاس نّشيطين (لّي يقدرو يخدمو): 40,9%
* نسبة لبطالة (نّاس لّي ما خدامينش و تايقلبو على خدمة): 13,6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):33,1%
## مصادر

تصنيف:جهة مراكش آسفي
تصنيف:مدون د لمغريب
تصنيف:جماعة قروية ف إقليم قلعة السراغنة
تصنيف:بلايص مسكونين ف إقليم قلعة السراغنة
فريجة

**فريجة** جماعة ترابية قروية كاينة في إقليم تارودانت، جهة سوس ماسة، ساكنين فيها 8792 نسمة، على حسب الإحصاء العام 2014.
## إحصائيات
* نسبة الأمية : 43,4%
* نسبة السكان اللي قاريين فوق الثانوي (ثانوي وجامعة): 5%
* نسبة الناس النشيطين (اللي يقدرو يخدمو): 43,2%
* نسبة البطالة: 11,6%
* نسبة الناس اللي خدامين في الدولة (أولا البيطاليين اللي سبق ليهوم خدمو): 3,1%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):57%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
فريدا كاهلو

**ماݣدالينا كارمين فريدا كاهلو إي ثالديرون** (ب صبنيولية: **Magdalena Carmen Frida Kahlo y Calderón**؛ ( 6 يوليوز 1907 – 13 يوليوز 1954) رسامة مكسيكية تعرفات بالپورتريهات، الپورتريهات الذاتية، والأعمال المستمدة من الطبيعة والآثار المكسيكية. التأثر ديالها بالثقافة الشعبية ديال بلادها خلاها تستخدم أسلوب الفن الفطري والشعبي باش تستكشف الأجوبة ديال أسئلة متعلقة بالهوية، ما بعد الاستعمارية، الجنس، الطبقات، والأعراق في المجتمع المكسيكي. رسوماتها غالبا كتحمل عناصر قوية ديال الأوتوبيوغرافيا والواقعية المختالطة بالخيال. بالإضافة لانتمائها لحركة مكسيكايوتل، اللي كتسعی باش تعرّف هوية مكسيكية، تم وصف كاهلو بأنها سريالية ولا واقعية سحرية.

كاهلو تولدات من أب ألماني وأم مستيزو، ودوزات معظم فترة الطفولة والبلوغ في ''La Casa Azul'' (البيت الأزرق) الدار ديال عائلها في كويوأكان، واللي دابا مفتوحة في وجه العموم باسم متحف فريدا كاهلو. علی الرغم من العجز ديالها وهي طفلة صغيرة بسبب إصابتها بشلل الأطفال إلا أنها كانت تلميذة نجيبة كتحلم باش تدخل شي مدرسة ديال الطب حتال النهار اللي طرات ليها كسيدا في سن 18 الشي اللي سبب ليها ألم ومشاكل صحية طول عمرها. أثناء التعافي ديالها رجعات للموهبة ديالها في الطفولة؛ الرسم، وهي دايرا في راسها باش تكون فنانة.

الاهتمام ديال كاهلو بالسياسة والفن قادها باش تنضم للحزب الشيوعي المكسيكي في 1927، فين تلاقات مع زميلها الفنان المكسيكي دييݣو ريڤيرا اللي غادي يتزوج بيها في 1928. قضی الزوجان أواخر العشرينات وبدايات الثلاثينات في السفر بجوج في المكسيك والولايات المتحدة. وفخلال هاد الفترة، طورات كاهلو أسلوبها الفني، اللي تميز بالتأثر بالثقافة الشعبية المكسيكية، ورسمات فالغالب پورتريهات ذاتية صغيرة مزجات فيها عناصر من المعتقدات قبل الكولومبية والكاثوليكية. لوحاتها أثارت اهتمام الفنان السريالي أندري بريتون، واللي نظم لكاهلو أول معرض منفرد ليها في جوليان ليڤي ݣالري في نيويورك سنة 1938.

كان المعرض ناجح وتبعو واحد آخر في باريس سنة 1939. المعرض ديال فرنسا كان أقل نجاحا، وواخا هاكاك شرا اللوڤر واحد اللوحة من عند كاهلو، "الإطار"، وبهادشي ولات هي أول فنان مكسيكي كتدخل أعمالو فتشكيلة اللوڤر. شاركات كاهلو فالأربعينيات فمعارض أخری في المكسيك والولايات المتحدة، وخدمات فالتعليم ديال الفن. قرّات في المدرسة الوطنية للرسم، النحت، وصناعة الطباعة "لا إزميرالدا" وكانت عضو مؤسس لندوة الثقافة المكسيكية. الصحة الضعيفة ديال كاهلو بدات كتضعف كثر في نفس العقد؛ دارت أول معرض ديالها منفرد في المكسيك عام 1953، قبل وقت قصير من الوفاة ديالها عام 1954 فعمر 47 سنة.

أعمال كاهلو كفنانة بقات بشكل نسبي ما معروفاش حتال أواخر السبعينات، ملي تم إعادة الاكتشاف ديالها من قبل مؤرخي الفن والناشطين السياسيين. فأواخر التسعينات، كاهلو ما ولاتش غير شخصية معترف بها فتاريخ الفن وصافي، ولكن ولات كتعتابر أيقونة لحركات الشيكانو، لفيمينيزم، و مجتمع لميم. كيتحتافل بالعمل ديال كاهلو علی المستوی الدولي علی أنه رمز للتقاليد الوطنية وتقاليد السكان الأصليين في المكسيك، وحتی من قبل النسويين اللي كيشوفو فيه بأنه مثال ما فيهش المساومة للتجربة والشكل الأنثوي.

## مصادر


تصنيف:فنانين ؤ فنانات
تصنيف:رسامة
تصنيف:بيوغرافيا د نسا
تصنيف:زيادة 1907
تصنيف:وفيات 1954
تصنيف:مقالات فيها مصدر و 3000 بايت
تصنيف:ناس تزادو ف ميكسيكو
فلسطين

**فلسطين**، رسميا الدولة د فلسطين هي بلاد ف لغرب د آسيا، و بالضبط ف الشرق لأوسط. لبلاد تاتجمع أراضي مفرّقة بيناتها، و اللي هي الضفة لغربية و قطاع غزة. هاد لأراضي تاتحدّها مصر و لأردن و إسرائيل من بزاف د الجوايه. الدولة د فلسطين تاتعتارف بيها 138 بلاد ف لعالم.

لإعلان الرسمي د الدولة د فلسطين تدار ف 1988 من الرئيس ياسر عرفات ف لجزائر. ف 2013، ولاّت السمية الرسمية د لبلاد هي "الدولة د فلسطين" بلاصة السميات لقدام اللي هوما السلطة لفلسطينية ولاّ السلطة لوطنية لفلسطينية.

تيسكنو ف لأراضي د فلسطين شويا كتر من 5 د لمليون د الناس، و عندها جوج عواصم: لقدس و رام الله. اللغة الرسمية د لبلاد هي لعربية، و لفلوس اللي كاتخدّم فيها هي لجنيه د مصر و الشيكل د إسرائيل و الدينار د لأردن. ف 2012، خدات فلسطين لوضع ديال عضو مراقب ف لأمم لمتحدة. هي عضو ف لجامعة د الدول لعربية و منضمة التعاون لإسلامي جي 77.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:تأسيسات د 1988 ف أسيا
فم الحصن

**فم لحصن** مدينة مغريبية و جماعة ترابية حضرية كاينة في إقليم طاطا، جهة سوس ماسة، ساكنين فيها 5734 نسمة، على حسب الإحصاء العام 2014.
## إحصائيات
* نسبة الأمية : 24,8%
* نسبة السكان اللي قاريين فوق الليسي (ليسي و جامعة): 20,4%
* نسبة الناس النشيطين (اللي يقدرو يخدمو): 34%
* نسبة البطالة: 28%
* نسبة الناس اللي خدامين في الدولة (أولا البيطاليين اللي سبق ليهوم خدمو): 37,8%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):26,5%
## مصادر

تصنيف:جهة سوس ماسة
تصنيف:مدون د لمغريب
تصنيف:بلايص مسكونين ف إقليم طاطا
فم لواد

**فم لواد** جماعة ترابية قروية كاينة ف إقليم/عمالة لعيون، جهة لعيون ساقية لحمرا، ساكنين فيها 1370 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 26%
* نسبة سّكان لّي قاريين فوق تّانوي (تانوي و جامعة): 15,1%
## اقتصاد
* نسبة نّاس نّشيطين (لّي يقدرو يخدمو): 56,6%
* نسبة لبطالة (نّاس لّي ما خدامينش و تايقلبو على خدمة): 21,5%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 13,1%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):75,7%
## مصادر

تصنيف:جهة لعيون ساقية لحمرا
تصنيف:جماعة قروية ف إقليم لعيون
فرانسا

**فرانسا** (بلفرانساوية: France، ولّا **فرانس**)، ولاً **الجمهورية الفرانساويًة** هي بلاد ف لغرب تاع أوروبا تيسكن فيها تقريبا 67 مليون واحد. تايحدوها بلجيكا و ليكسومبورݣ من الشمال، ألمانيا، سويسرا والطاليان من الشرق، وصبانيا و أندورا من الجنوب. لعاصمة ديال فرانسا هي باريز.

فرانسا داخلة فالاتحاد الأوروپي، وتاتخدًم لفلوس ديال أورو. رائيس ديالها دابا هو إمانويل ماكرون، و لّوغة رّسمية ديالها هيا لفرانساوية.

## لأصل د سّمية
سّمية د فرانسا جات من كلمة "فرانك" (ب لفرانساوية **Franc**) لي هو شعب جرماني جا من الشرق باش يستاقر ف فرانسا.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
فوطون

تصغير|يسار|250px|<P ALIGN=center>فوطونات جاية من ليزر.</p>

**لفوطون** ؤلا **لكوانطوم د الشعا** (بنݣليزية : **Photon**) هو واحد نوع من لفرتيتات لأولية. ؤ كوانطوم د لمجال لكهرمغناطيسي؛ ؤ حتا لإشعاع لكهرمغناطيسي بحال لمّاج د ضو ؤ راديو ؤ كيهز طاقة د لقوة لكهرمغناطيسية. لفوطونات معندهاش كتلة، ؤ كتحرك بسرعة د ضو ف لخوا 299,792.458 m/s.

ألبرت أينشتاين هو لي طور هاد لكونصيپط د لفوطون بشوية بشوية من لملاحظات ديالو لي مكانتش كتنطابق علا نمودج لكلاسيكي ديال ضو، ؤ حاول يفسر نّاموداج د لفوطون ب طاقة د ضو ؤ تعاويد ديالو، ؤ قال بلي ممكن لمادة ؤ شعى يقدر يكون بيناتهم مرافݣة د لحرارة. ؤ ضحض ݣاع لأفكار لي قدموها ناس د لفيزيك بحال ماكس پلانك علا لحالات الشادة د لفوطون.

## مصادر


تصنيف:لفيزيك د لفرتيتات
تصنيف:أوپتيك
تصنيف:تريسينتومغناطيسية
فيردينو دو سوسير

**فيردينو دو سوسير** (ب لفرانساوية: Ferdinand de Saussure)، خلاق ف جونيف ف 26 نونبر 1857 و مات ف 22 فبراير 1913، كان عالم د لسانيات سويسري. دو سوسير مشهود ليه بلي هو أول واحد لي خدم علا لمجال د لبنيوية ف ليسانيات.

دو سوسير معروف ب لخدمة ديالو ف لمجال د لوغات لهندوؤروبية. كيتعتابر دو سوسًر (كتيرشي ف ؤروپا) بلي هو لي أسس لعلم د لسانيات لمعاصر و حط سّاس د سّيميولوجيا. من أهم لخدمات ديالو كاين "بحت ف اللسانيات لعامة" لي نشروه جوج ديال طلبة ديالو ألبير سيشي و شارل بالي ف 1916 (من بعد ما مات).

## مصادر


تصنيف:بيوغرافيا د رجال
تصنيف:زيادة 1857
تصنيف:وفيات 1913
تصنيف:عالم د لوغات
ڤيروس كورونا

تصغير|300x300px|تصويرة ميكروسكوپية ل فيروس SARS-CoV-2|بديل=
**ڤيروس كورونا** ولا **كوروناڤيروس** (ب لونݣلي : Coronavirus) هو واحد لفاميلا د لڤيروسات لّي كاتمرّض ثّديّـات و طّيور. ف لحالة د بنادم هاد لڤيروسات يقدر ضّرر ديالهوم يبدا من لتهابات بسيطة و دايزة ديال لجهاز تّنفسي بحال رّواح و يمكن يوصل تال شي مواصل خايبة ف لحالة ديال شي فيروسات بحال سّارسSARS(سارس-كوف-2) و ميرس MERS .هاد لفيروسات لّخرين واخا كايكونو قلال غير هوما ف لعوام لّخرة تسببو ف جايحات كبار ف لعالم كامل، و ضّرر ديالهوم كبر من فيروسات رّواح لعادية حيت كايضربو تا لجهاز لهضمي و لمصارن و لقلب و لجهاز لعَصَبي و يمكن يوصّلو ل لموت

## شوف حتا

* جايحة فيروس كورونا 2020 ف لمغريب

## مصادر


تصنيف:لبيولوجيا
تصنيف:ڤيروس
تصنيف:طب
تصنيف:علم لڤيروسات لحيواني
تصنيف:ڤيروسات د كورونا
فيسبوك

تصغير|يسار|250px|<P ALIGN=center>اللوݣو د فيسبوك من 2023.</p>
تصغير|يسار|250px|<P ALIGN=center>لبوطونات د التفاعلات د فيسبوك.</p>
[تصغير|يسار|250px|<P ALIGN=center>[مارك زاكربيرݣ|مارك زوكربيرݣ, واحد من لمؤسسين د فيسبوك.]]
**فيسبوك** (بلينݣليزية: Facebook) هو واحد لموقع د أنترنت اللي كيتشاف كأكبر موقع د التواصل لإجتماعي فلعالم, وفنفس لوقت هو السمية د الشركة اللي كاتحكمو, و اللي كاين لمقر ديالها فلميريكان. فيسبوك سيت فابور و يقدر أي واحد فوق 13 لعام يتقيد فيه ويدير فيه حساب. اللي عندو فيسبوك يقدر يتواصل مع الناس لاخرين و يقرا وينشر لخبار و لمعلومات والتصاور ولڤيديويات, و يقدر يصيفط ميساجات و ؤديويات وبزاف د لحوايج وحدة خرة.

تأسس فيسبوك ف 4 فبراير 2004 من خمسة د الطلبة د لجامعة د هارڤارد (مارك زوكربيرݣ - داستين موكوڤيتز - كريس هيوز - آندرو ماك كولوم - إدواردو ساڤرين) اللي خدًموه فلجامعة ديالهم باش يكون موقع د التواصل مابين الطلبة د لجامعة, قبل ما يتشهر ويكبر بشوية بشوية ويولي عمومي فلعالم كلو. التطبيق د فيسبوك هو أكثر تطبيق تيطيليشارجا فالتيليفونات (مابين ݣاع التطبيقات), و عدد الناس اللي تيخدًمو فيسبوك وصل فدجنبر 2019 ل 2.5 مليار د الناس.

ف 2010, خرج فيلم سميتو الشبكة لإجتماعية (بلينݣليزية: The Social Network) اللي عاود على لقصة ديال تأسيس فيسبوك من اللًول ولمشاكيل والدعاوي لقضائية اللي وقعات فديك لوقيتة.

## مصادر


تصنيف:سيت ميريكاني
تصنيف:شركة ميريكانية
تصنيف:مقالات فيها مصدر و 3000 بايت
لعراب (فيلم)

**لعراب** (بلونݣلي:The Godfather ) هو واحد لفيلم دلجريمة ميريكاني خرج فعام 1972 دار ليخراج ديالو فرانسيس فورد كوبولا ولينتاج ديالو إلبرت رودي أما السيناريو فدارو كوبولا ؤماريو بوزو هاد السيناريو تخاد من الرواية لي عندها نفس السمية د سنة 1969. لفيلم دار لبطولة ديالو مارلون براندو و آل پاتشينو لي لعبو فيه دور ديال قياد ديال وحدا من أقوى عائلات د لجريمة (مافيا) ف نيويورك.

## مصادر


تصنيف:فيلم ميريكاني
تصنيف:فيلم د دراما
تصنيف:فيلم على لمافيا
تصنيف:أفلام د 1972
شجرة فيلوجينية

[تصغير|شجرة فيلوجينية ديال [ضومين (بيولوجيا)|ضّومينات تّلاتة د لحياة: بكتيريا، ؤكاريا ؤ أركيا]]
**فيلوجيني** (ب ليونانية لبالية  كتقرا *فيلي فيلون*، ؤ كتعني قبيلة، فرقة، عشيرة، عرق -  كتقرا *ڭينيتيكوص*، ؤ كتعني لوريجين، لمصدر، لأصل) هو واحد الصيونص لي كاتدرس تطور د سّولالات.

**الشجرة لفيلوجينية** هي شجرة كيكون فها علاقات تطور ڭاع السولالات الحية لي يقدر يكون عندها أصل واحد.

## مصادر


تصنيف:لبيولوجيا
تصنيف:طاكسونوميا
فيليكس مورا

**فيليكس مورا** هو واحد لوفيسير فرانساوي لي خدم ف بزاف ديال لمناطق ف لأطلس لكبير ؤ سوس ؤ حتا لأطلس صّغير ف لمغريب ف لوقيتة لي كان فيها لمغريب مستعمر. من بعد ما تقاعد ؤ خدا لمغريب ليستيقلال ديالو، تّختار *مورا* باش يتوسط ل لوزينات ؤ لمناجم ديال فرانسا ؤ يجيب ليهم لي بغا يخدم من الناس ديال هاد لبلايص حيت كانت عندو تجرية كبيرة فيها.

## حياتو
تولد ف1926 ف فرانسا و تما كبر و قرا حتا تخرج من لمعهد لحربي. من بعد لتاحق ب لجيش لفرانساوي و بقا تيترقا حتى ولا ؤفيسير على بزاف ديال مناطق لمغريب (لأطلس لكبير ؤ سوس و لأطلس صّغير ؤ حتا واد نون).

مورا مشهور بزاف عند لمغاربا خصوصا لأمازيغ حيت هو اللي كان كيدي ناس للخاريج باش يخدمو. الطريقة لي تيدير هي بلي كيمشي معا مراتو ؤ الناس لي كيعاونوه ؤ كيقصدو شي قرية من القرى ديال لمغريب من بعد ما كيعلم الشيخ ديال لقبيلة ؤ السلطة. الشيخ كيعلم ناس لقبيلة ؤ كيتافقو على شي نهار. ملي كيجي مورا كيلقى الناس شادين الصف ؤ معريين على الصدر ديالهم. كيبدا مورا يقلبهم واحد واحد. لي طبع ليه على صدرو ب لخضر راه كيدوز للمرحلة لي من بعدها, ؤ لي طبع ليه ب لحمر كيرجع ل دارو. الناس لي عندهوم لكاشي لخضر كيمشيو عند الطبيب باش يدوز ليهم ؤ يشوف واش نيت يقدرو يخدمو أولا لا. اللي نجح فيهم كياخذ لپاسپور ديالو ؤ كيمشي يخدم، يا إما ف لمناجم أولا لوزينات ديال فرانسا على حساب فين كاين النقص .

توفا فيليكس مورا ف عام 1995 ف بلادو فرانسا.

## مصادر

تصنيف:بيوغرافيا د رجال
تصنيف:زيادة 1926
تصنيف:وفيات 1995
تصنيف:لقرن 20 ف لمغريب
تصنيف:مقالات فيها مصدر و 3000 بايت
تصنيف:لحماية لفرانساوية على لمغريب
فوريسط ݣامپ

**فوريسط ݣامپ** (ب لونݣلي **Forrest Gump**) هو واحد لفيلم ميريكاني د دراما، الرومنسية ؤ لكوميديا تنتج فعام 1994 لقيصة د لفيلم تخذات من واحد الرواية لي عندا نفس السمية ؤ لي لكاتب ديالها ونستون جروم فعام 1986. لفيلم دار الإخراج ديالو روبرت زيميكس ولعب  لبطولة ديالو توم هانكس، ؤ روبين رايت، ؤ ݣاري سينيز ؤ سالي فيلد.

## ملخص لفيلم
فوريسط ݣامپ هو واحد راجل درويش مدمدم مكلخ بزاف ولكن نية واحدة مسكين.فورست دوز الطفولة ديالو مع صاحبتو الوحيدة جيني ؤلي كانت كتشوفو ؤكتعتابرو كصديق بحالها بحالو  ماشي شي واحد عندو إعاقة فعقلو ؤكتحكرو كما كيحكروه كاع الدراري دلحومة ديالهوم  . فصغرو  لوليدة ديالو علماتو شحال من حاجة على لحياة ؤلمعيشة ؤغتخليه هو يختار لحياة لي بغى إعشها. ملي كبر فورست ؤولى شاب غيدخل للعسكر ؤيمشي  للفيتنام ، ؤتم غيتلقى بصحاب جداد دان ؤبوبا،ؤغيربح بزاف دلميدليات ، ؤغيأسس شريكة كبيرة ديال الصيد ، ؤأنسبيري بزاف ناس غير بالجرى، ؤينشر الإبتسامة بين الناس، ؤيتصدق على الناس ؤيتلقى مع رايس دميريكان شحال من خطرا . كاع هادشي دارو ؤشحال من حاجة أخرى ، ولكن لحاجة الوحيدة لي برزطاطو فدماغو ؤلي عمرو ينساها هو صاحبتو جيني لي كانت عزيزة عليه بزاف ؤلي عمرو ينساهاؤلي مكتبغيهش كما كيبغيها هو ، ؤلي خرجات على حياتها بالسهير ؤالصحاب الخايبين.

## مصادر

تصنيف:فيلم ميريكاني
تصنيف:فيلم د دراما
تصنيف:فيلم د لكوميديا
تصنيف:فيلم موخود من خدمة أدبية
تصنيف:مقالات فيها مصدر و علاين 3000 بايت
تصنيف:أفلام د 1994
فيليپين

**فيليپين**، رسميا لجمهورية د لفيليپين (ب لفيليپينية: Republika ng Pilipinas - بلينݣليزية: Republic of the Philippines) هي بلاد أرخبيل جات ف لجنوب الشرقي د آسيا. لفيليپين فيها تقريبا 7640 جزيرة جات ف لمحيط لمهدّن. تايحدّها لبحر ديال الشينوا من لغرب، لبحر د لفيليپين من لغرب، لمحيط لهادي من لجنوب، و عندها حدود بحرية مع بزاف د لبلدان اللي هي: طايوان من الشمال،الجاپون من الشمال الشرقي، پالاو من الشرق و لجنوب الشرقي، أندونيسيا من لجنوب، ماليزيا و بروناي من لجنوب لغربي، ڤييطنام من لغرب و الشينوا من الشمال لغربي.

لفيليپين عندها تاريخ قديم و دازو فيها بزاف د الدول. ف لقرن 15 وصل ليها لبرتغالي فرناندو ماجلان اللي كان خدّام مع الدولة د صبانيا، و حتلّو الصبليون رسميا لأرخبيل ف 1565. بقات صبانيا محتلا فيليپين ل كتر من 300 عام، تال لعام 1896 فين بدات تورة ف لبلاد، و جات ف نفس لوقت د لحرب د صبانيا مع لميريكان. ملّي ربحات لميريكان، حتلات لبلاد ف 1898 و بقات فيها تال لحرب لعالمية التانية. ف وقت لحرب، دخلات الجاپون للبلاد و حتلاّتها، تال 1946، اللي هو التاريخ الرسمي د لإستقلال، و اللي تعلنات فيه لجمهورية د لفيليپين.

تيسكنو ف لفيليپين تقريبا 106.6 مليون ديال الناس و لعاصمة ديالها هي مانيلا. اللغات الرسمية د لبلاد هوما لفيليپينية و لينݣليزية، و عاد كاين 19 لغة آخرا معتارفا بيها الدولة لغات جهوية. اللغة لعربية و اللغة الصبليونية مدكورين تا هوما ف الدستور د لفيليپين، و محسوبين لغات محميين. لفلوس اللي كاتخدّم ف لبلاد هي لپيزو لفيليپيني. هي عضو مؤسس ديال لأمم لمتحدة و منضمة التجارة لعالمية و لجمعية د لبلدان د جنوب شرق آسيا.
## لأصل د السمية
لبلاد مسمية فيليپين على سمية لماليك فيليپ التاني اللي كان ملك د صبانيا ف لقرن 16، و كلن ولي د لعهد ملي وصّلو لبحارة الصبليون لديك لجزر.
## مصادر


تصنيف:مقالات فيها مصدر و 3000 بايت
تصنيف:بلدان د أسيا
تصنيف:دولة ݣزيرة
فينلاندا

**لجمهورية د فينلاندا** (ب  - ب ) ولاّ **فينلاندا**، هي واحد لبلاد ف الشمال د أوروپا تيسكنو فيها تقريبا 5 د لمليون و نصّ د الناس.
تاتحدّها النورڤيج من الشمال، روسيا من الشرق، السويد من لغرب، و إسطونيا من الجنوب. اللغات الرسمية د فينلاندا هوما لفينلاندية و السويدية، و لعاصمة ديالها هي هلسينكي.

فينلاندا داخلة ف الاتحاد الأوروپي، وتاتخدم العملة د الأورو. الرئيس ديالها ديال دابا سميتو أليكسندر ستوب.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
قائمة بلعوشي

**قائمة بلعوشي** (خلاقت ف وهران ف دزاير ف 8 شتنبر 1964) صحفية رياضية مغريبية. هي أول مرا ف لمغريب خدمات صحفية ف رّياضة و أول مرا علقات على ماتشات و منافسات رياضية و دارت تّغطية د أحدات مهمة ف تاريخ رّياضة لمغريبية سيرتو ف لاطليتيزم و لألعاب لأولمپية.

## حياتها
قائمة خلاقت ف تارݣا ف لولاية د وهران ف دّزاير ف عائيلة مغريبية. فاش كانت عندها عشر سنين، ف 1975، و ب سباب صّراع بين لمغريب و لجزائر على ود صّحرا، جراو على لعائلة ديالها (مع لآلاف ديال لمغاربة) من دّزاير، و تما دخلات ل لمغريب و كبرات ف وجدة.

عندها ليصونص و ديو إيس ف تّاريخ، و من بين لأساتيدة لّي قراوها كان أحمد التوفيق، و قرات حتا لمسرح مع ممتلين بحال رشيد لوالي و عبد لكبير رݣاݣنة و بنعيسى لجيراري.

تزوجات من بيزنيسمان مصري سميتو تامر حسن، و الزواج ديالهم بان ف وسائل الإعلام ف 2020.

## لمسار ديالها

دخلات ل تّلفازة ف 1985 و كانت أول صحافية رياضية مغريبية و غطات 3 ديال لألعاب لأولمپية ف 1996، 2000 و 2004.

بلعوشي قراّت التاريخ المعاصر و خدمات حتى ف المسرح، حيث كان عندها هتمام كبير ب الفن و الثقافة.

خدمات ف القسم الرياضي ف التلفازة المغربية، و كانت من أول العيالات اللي خدمو ف مجال الصحافة الرياضية. و تشهرات ب تعليقها على مسابقات ألعاب القوى و بطولات كبيرة بحال الألعاب الأولمپية و بطولات العالم.

ف السنوات اللخرة، تكرمات من معهد علوم الرياضة ف جامعة الحسن الأول ف سطات، ف النسخة الخامسة ديال "أسبوع الرياضة".

## مصادر

تصنيف:زيادة 1964
تصنيف:بيوغرافيا د نسا
تصنيف:صحفي رياضي مغريبي
تصنيف:ناس حيين
تصنيف:ناس تزادو ف وهران
قارة

[upright=2|تصغير|خريطة ملونة متحركة كتوري مختلف القارات ؤالمناطق. [الحدود ما بين قارات الأرض|على حسب العرف ؤالنموذج، بعض القارات يمكن يتدمجو ولا يتقسمو: على سبيل المثال، أوراسيا غالبا كتقسم لآسيا ؤأوروپا (هادوك الحمرين)، أما أمريكا الشمالية ؤأمريكا الجنوبية كيݣولو ليهم بعض المرات قارة أمريكية وحدة (هادوك الخضرين).]]
**لقارة** هي وحدة من بزاف د لكتل لأرضية. بشكل عام لقارات مقسمين غير بالعــُرف ؤماشي متبعين ف تقسيم ديالهم على شي معايير صارمة. المهم، سبعة المناطق كيتشافو على أنهم قارات؛ إلى رتبناهم من الكبير حتال الصغير فالمساحة غنتلاقاو: آسيا، أفريقيا، أمريكا الشمالية، أمريكا الجنوبية، أنتاركتيكا، أوروپا، ؤأستراليا.

جيولوجيا، القارات كيتافقو بشكل كبير مع مساحات القشرة الأرضية اللي كاينين فوق الصفائح القارية. واخا هاكا، بعض المساحات من القشرة القارية هوما مناطق مغطيين بالما ؤما كيكونوش عادة فلاليست ديال القارات. زيلانديا هي وحدة من هاد القارات. هاد النوع ديال الكتل الأرضية معروف بلي كاين غير فكوكب الأرض.

الجزر كيتجمعو بشكل متكرر مع القارة اللي حداهم باش تّقسم كامل الأرض ديال العالم لمناطق جيوسياسية. تحت هاد المخطط، أغلب الدول ؤالمقاطعات القارية اللي كاينين فالمحيط الهادي كيتجمعو مع قارة أستراليا باش يشكلو منطقة جيوسياسية كتسمى أوقيانوسيا.

## التعريفات ؤالتطبيقات
### العدد

كاينين بزافت الطرق باش نميزو القارات:

* النمودج ديال سبعة القارات غالبا كيتقرّا فأغلب الدول اللي كتهدر بلونݣلي بما فيهم المملكة المتحدة ؤأستراليا, ؤحتى فالشينوا، الهند، پاكستان، الفلپين، ؤأجزاء فأوروپا الغربية.
* النمودج ديال ستة القارات مع أوراسيا غالبا كيتستعمل فروسيا، أوروپا الشرقية، ؤالجاپون.
* النمودج ديال ستة القارات مع أميريكا كيتستعمل بزاف فأمريكا اللاتينية، اليونان، ؤالدول اللي كتهدر باللغات الرومنسية.
** واحد النمودج ديال خمسة القارات تخاد من هاد النمودج مللي حيد أنتاركتيكا على أساس أن تاوحد ما ساكن فيها. هادا كيتستعمل متلا فالميريكان ؤفالميثاق الأولمپي فالبلاصة المتعلقة بوصف الراية الأولمپية.

المصطلح ديال *[[أوقيانوسيا]]* كيشير لمجموعة من الدول الجزرية ؤالمقاطعات فالمحيط الهادي، كاملهم مجموعين مع قارة أستراليا. جزر المحيط الهادي (بحال الجاپون، هاواي ولا جزيرة الفصح) كيكونو فرابطة مع قارات خرين ؤغالبا كيتجمعو معاهم ماشي مع أوقيانوسيا. هاد المصطلح كيتستعمل فبزافت النمادج القارية عوض أستراليا.

## مصادر

تصنيف:جغرافيا
تصنيف:قارات
تصنيف:مقالات فيها مصدر و 3000 بايت
قبرص

**قبرص**، رسميا لجمهورية د قبرص (بليونانية: Κυπριακή Δημοκρατία - بالتركية: Kıbrıs Cumhuriyeti) هي بلاد أرخبيل جات ف لبحر لبيض لمتوسط، و محسوبة على لغرب ديال آسيا. أقرب لبلدان ليها هي تركيا من الشمال، سوريا و فلسطين و لبنان من الشرق، مصر من لجنوب، و ليونان من لغرب.

أول حركة مقيّدة ديال الناس ف قبرص مسجلة باللي وقعات هادي كتر من 10.000 عام تقريبا. قبرص دازو عليها بزاف د لبلدان بحال لأشوريين و لفراعنة و لفارسيين و لإمبراطورية الرومانية و الدولة لعتمانية. ف 1914 حتلات بريطانيا لبلاد و خداتها من الدولة لعتمانية. ف ديك الساعة كانو السكان د لبلاد إما يونانيين ولا أتراك. ف 1960 ستاقلات لبلاد و ولاّت فيها مشاكل ما بين ليونانيين و لأتراك اللي بداو حرب أهلية بيناتهم. ف 1974 دخل لجيش ديال تركيا للجزيرة و عاون لأتراك باش يقبطو الشمال د لجزيرة، اللي علنوه بلاد مستاقلة ف 1983، و كيسمّيوها "لجمهورية التركية د شمال قبرص". تركيا هي لبلاد لوحيدة ف لعالم اللي كاتعتارف بهاد لبلاد.

من الناحية لقانونية، لجمهورية د قبرص عندها السيادة على لأراضي كاملة د لأرخبيل (من غير جوج قواعد عسكرية بريطانية)، و لكن من الناحية لفعلية، الدولة تاتحكم غي 59% د لجزيرة، و الشمال اللي تيحكم راسو واخد 36% د لجزيرة. 4% اللي باقا واخداها لأمم لمتحدة ف لوسط باش تفرّق بيناتهم، و داخلة فيها تا لعاصمة اللي مقسومة على جوج. من 2004 بداو مفاوضات باش تتوحّد لبلاد و لكن باقي ما عطاو تا نتيجة تال دابا.

تيسكنو ف قبرص تقريبا 1.2 مليون ديال الناس، و لعاصمة ديالها هي نيقوسيا. اللغات الرسمية د لبلاد هوما ليونانية و التركية، و لفلوس اللي كاتخدّم فيها هي لأورو. لإقتصاد ديال لبلاد تيدور بزاف على السياحة، اللي هي أهم قطاع ديالو. هي داخلة ف بزاف د لمنضمات دولية بحال لإتحاد لأوروپي و لأمم لمتحدة و لكومنويلت.
## مصادر


تصنيف:مقالات فيها مصدر و 3000 بايت
تصنيف:بلدان د أسيا
تصنيف:بلدان د ؤروپا
تصنيف:دولة ݣزيرة
تصنيف:الدول لأعضاء ف لإتحاد لؤروپي
تصنيف:غرب أسيا
قصبة سيدي عبد الله بنمبارك

**قصبة سيدي عبد الله بنمبارك** جماعة ترابية قروية كاينة في إقليم طاطا، جهة سوس ماسة، ساكنين فيها 6196 نسمة، على حسب الإحصاء العام 2014.
## إحصائيات
* نسبة الأمية : 46,5%
* نسبة السكان اللي قاريين فوق الثانوي (ثانوي وجامعة): 6,9%
* نسبة الناس النشيطين (اللي يقدرو يخدمو): 19,6%
* نسبة البطالة: 20,3%
* نسبة الناس اللي خدامين في الدولة (أولا البيطاليين اللي سبق ليهوم خدمو): 12,4%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):33,1%
## مصادر

تصنيف:جهة سوس ماسة
تصنيف:جماعة قروية ف إقليم طاطا